CELEX: 22007D0044
Language: da
Date: 2007-04-27 00:00:00
Title: Afgørelse truffet af Det Blandede EØS-udvalg nr. 44/2007 af 27. april 2007 om ændring af bilag XIII (Transport) til EØS-aftalen

9.8.2007   
            
            
               DA
            
            
               Den Europæiske Unions Tidende
            
            
               L 209/80
            
         AFGØRELSE TRUFFET AF DET BLANDEDE EØS-UDVALG
   Nr. 44/2007
   af 27. april 2007
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved afgørelse nr. 155/2006 truffet af Det Blandede EØS-udvalg den 8. december 2006 (1).
            
         
               (2)
            
            
               Europa-Parlamentets og Rådets direktiv 2004/36/EF af 21. april 2004 om sikkerhed forbundet med tredjelandes luftfartøjer, der benytter Fællesskabets lufthavne (2), blev med landespecifikke tilpasninger indarbejdet i aftalen ved afgørelse nr. 152/2005 truffet af Det Blandede EØS-udvalg den 2. december 2005 (3).
            
         
               (3)
            
            
               Europa-Parlamentets og Rådets forordning (EF) nr. 1592/2002 af 15. juli 2002 om fælles regler for civil luftfart og om oprettelse af et europæisk luftfartssikkerhedsagentur (4) blev med specifikke tilpasninger indarbejdet i aftalen ved afgørelse nr. 179/2004 truffet af Det Blandede EØS-udvalg den 9. december 2004 (5).
            
         
               (4)
            
            
               Kommissionens forordning (EF) nr. 768/2006 af 19. maj 2006 om gennemførelse af Europa-Parlamentets og Rådets direktiv 2004/36/EF med hensyn til indsamling og udveksling af oplysninger om sikkerhed i forbindelse med luftfartøjer, der benytter Fællesskabets lufthavne, og forvaltning af informationssystemet (6) bør indarbejdes i aftalen.
            
         
               (5)
            
            
               De tilpasninger, der er omhandlet i forordning (EF) nr. 1592/2002 bør, hvor de gælder, og medmindre andet er fastsat, tilsvarende gælde anden fællesskabslovgivning, der overdrager beføjelser til Det Europæiske Luftfartssikkerhedsagentur, og indarbejdes i aftalen —
            
         TRUFFET FØLGENDE AFGØRELSE:
   Artikel 1
   I bilag XIII til aftalen foretages følgende ændringer:
   
               1)
            
            
               Følgende punkt indsættes efter punkt 66r (Europa-Parlamentets og Rådets direktiv 2004/36/EF):
               
                           »66ra.
                        
                        
                           
                              32006 R 0768: Kommissionens forordning (EF) nr. 768/2006 af 19. maj 2006 om gennemførelse af Europa-Parlamentets og Rådets direktiv 2004/36/EF med hensyn til indsamling og udveksling af oplysninger om sikkerhed i forbindelse med luftfartøjer, der benytter Fællesskabets lufthavne, og forvaltning af informationssystemet (EUT L 134 af 20.5.2006, s. 16).«
                        
                     
         
               2)
            
            
               Følgende tilpasning indsættes i punkt 66n (Europa-Parlamentets og Rådets forordning (EF) nr. 1592/2002):
               
                           »s)
                        
                        
                           Hvor ovennævnte tilpasninger gælder, og medmindre andet er fastsat, gælder de tilsvarende for anden fællesskabslovgivning, der overdrager beføjelser til Det Europæiske Luftfartssikkerhedsagentur, og indarbejdes i aftalen.«
                        
                     
         Artikel 2
   Den islandske og den norske udgave af forordning (EF) nr. 768/2006, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 28. april 2007, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (7).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 27. april 2007.
      
         
            På vegne af Det Blandede EØS-udvalg
         
         Alan SEATTER
         
            Formand
         
      
   
   
      (1)  EUT L 89 af 29.3.2007, s. 29.
   
      (2)  EUT L 143 af 30.4.2004, s. 76.
   
      (3)  EUT L 53 af 23.2.2006, s. 53.
   
      (4)  EFT L 240 af 7.9.2002, s. 1.
   
      (5)  EUT L 133 af 26.5.2005, s. 37.
   
      (6)  EUT L 134 af 20.5.2006, s. 16.
   
      (7)  Ingen forfatningsmæssige krav angivet.